pythainlp/thaigov-v2-corpus-22032023 huggingface dataset:
วันพฤหัสบดีที่ 5 มกราคม 2566
05/01/2566
สมเด็จพระสังฆราช โปรดให้ปลัดกระทรวงมหาดไทย เข้าเฝ้ารับประทานผ้าไตร 76 ไตร โดยเสด็จพระกุศลโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา ฯ
สมเด็จพระสังฆราช โปรดให้ปลัดกระทรวงมหาดไทย เข้าเฝ้ารับประทานผ้าไตร 76 ไตร โดยเสด็จพระกุศลโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา กระทรวงมหาดไทย
เมื่อวันที่ 4 มกราคม 2566 เวลา 16.00 น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จลง ณ พระวิหาร วัดราชบพิธสถิตมหาสีมาราม เขตพระนคร กรุงเทพฯ ประทานพระวโรกาสให้ นายสุทธิพงษ์ จุลเจริญ ปลัดกระทรวงมหาดไทย นำคณะผู้บริหารระดับสูงของกระทรวงมหาดไทย เข้าเฝ้ารับประทานผ้าไตร จำนวน 76 ไตร โดยเสด็จพระกุศล โครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา กระทรวงมหาดไทย
การนี้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระโอวาท ความโดยสรุปว่า ขออนุโมทนากับปลัดกระทรวงมหาดไทย และคณะผู้บริหาร ตลอดจนข้าราชการ พนักงาน เจ้าหน้าที่ และผู้มีส่วนในการจัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา กระทรวงมหาดไทย และขอให้อานิสงส์แห่งการตั้งใจปฏิบัติบูชาในครั้งนี้ ได้ถวายเป็นพระกุศลถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน ทรงพระเจริญยิ่งยืนนาน ดังความตั้งใจปรารถนาของทุกคน
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยร่วมกับมหาเถรสมาคมและทุกจังหวัดทั่วประเทศ จัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและมีพลานามัยแข็งแรงในเร็ววัน โดยกำหนดจัดบรรพชาอุปสมบททั้ง 76 จังหวัด ณ วัดที่จังหวัดกำหนด ภายในเดือนมกราคม 2566 โดยเชิญชวนบุคลากรจากภาคส่วนต่าง ๆ ทั้งภาครัฐ ภาคเอกชน และพี่น้องประชาชนในจังหวัด จำนวน 99 คน สมัครเข้าร่วมโครงการ เป็นเวลา 15 วัน โดยข้าราชการและบุคลากรภาครัฐสามารถร่วมบรรพชาอุปสมบทได้โดยไม่ถือเป็นวันลาเสมือนเป็นการปฏิบัติราชการและได้รับเงินเดือนตามปกติ ตามมติคณะรัฐมนตรี เมื่อวันที่ 27 ธันวาคม 2565 โดยได้รับเมตตาจากเจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้โปรดประทานผ้าไตร จังหวัดละ 1 ไตร โดยเสด็จพระกุศล ยังความปลื้มปีติแก่กระทรวงมหาดไทยและพุทธศาสนิกชนทุกคน
วันพฤหัสบดีที่ 5 มกราคม 2566
05/01/2566
รัฐมนตรีว่าการกระทรวงยุติธรรม ขันน็อตกรมราชทัณฑ์ อุดช่องโหว่ หลัง ”ประสิทธิ์” หลบหนี สั่ง ประชุมทุกสัปดาห์ ตอบโต้ประเด็นให้เร็ว
รัฐมนตรีว่าการกระทรวงยุติธรรม ขันน็อตกรมราชทัณฑ์ อุดช่องโหว่ หลัง ”ประสิทธิ์” หลบหนี สั่ง ประชุมทุกสัปดาห์ ตอบโต้ประเด็นให้เร็ว เผย ตั้งกรรมการสอบ ๓๐ วัน ขณะที่ ปลัดยุติธรรม กำชับหลังเกิดเหตุรายงานทันที
ในวันพฤหัสบดีที่ ๕ มกราคม ๒๕๖๖ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการมอบนโยบายผู้บริหารกรมราชทัณฑ์ และผู้บริหารงานราชทัณฑ์ทั่วประเทศ โดยมี นางพงษ์สวาท กายอรุณสุทธิ์ ปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ผู้บัญชาการเรือนจำ และเจ้าหน้าที่ทั่วประเทศ เข้าร่วม ณ กรมราชทัณฑ์
โดยนายสมศักดิ์ กล่าวว่า การเดินทางมาวันนี้ เพราะสังคมเกิดคำถามจำนวนมาก เกี่ยวกับการทำหน้าที่ของกรมราชทัณฑ์ โดยเฉพาะกรณีนายประสิทธิ์ เจียวก๊ก พยายามหลบหนีการดูแลของเจ้าหน้าที่กรมราชทัณฑ์ ขณะอยู่ในศาล ซึ่งทำให้สังคมตั้งข้อสังเกตถึงมาตรการที่หละหลวมจนนายประสิทธิ์ วางแผนหลบหนีได้ โดยเรื่องนี้ เป็นหน้าที่กรมราชทัณฑ์ ที่ต้องดูแลอย่างเข้มงวด และต้องให้ความสนใจในงานของตัวเอง ทั้งเจ้าหน้าที่ ผู้บัญชาการเรือนจำ หรืออธิบดีกรมราชทัณฑ์ ที่ต้องสนใจในหน้าที่ของตัวเอง
นายสมศักดิ์ กล่าวอีกว่า ผู้บริหาร และเจ้าหน้าที่ ต้องมีการตรวจเส้นทางการนำผู้ต้องขังออกไปยังศาลอย่างเสมอ เพื่อตรวจสอบดูว่า มีอะไรที่หละหลวมหรือไม่ เพื่อหาแนวทางการป้องกัน ซึ่งไม่ใช่ไม่มีการเดินตรวจเส้นทางเลย จะทำให้เกิดช่องว่าง และมีปัญหาตามมา โดยสิ่งที่ผู้ต้องขังหลบหนี ถือเป็นเรื่องใหญ่ ถึงแม้จะมีการนำตัวกลับมาได้ แต่สังคมก็จะเกิดคำถามทันทีถึงมาตรการดูแล ซึ่งกรมราชทัณฑ์ ต้องรีบขันน็อตทุกตำแหน่ง ในเรือนจำทั่วประเทศ ๑๔๓ แห่ง
“ผู้บัญชาการเรือนจำทุกแห่ง ต้องลองไปทำหน้าที่ทุกตำแหน่งในเรือนจำ เพื่อจะได้ทราบถึงปัญหาจริงๆ เวลาเกิดเหตุจะได้เข้าใจและสามารถชี้แจงสังคมได้ตรงคำถาม ไม่ใช่ออกเพลสข่าว แต่ไม่สามารถตอบคำถามให้ชัดเจนได้ ซึ่งช่วงนี้ ถือว่าเป็น ๖๐ วันอันตราย ที่ใกล้เลือกตั้ง อาจทำให้ราชทัณฑ์ มีสิทธิ์เป็นจำเลยได้ทุกเวลา ดังนั้น ต้องแก้ปัญหาเรื่องประชาสัมพันธ์ เพื่อให้สังคมที่เฝ้าติดตามเรื่องนี้ ได้ทราบข้อเท็จจริง เพราะหลายเรื่อง ที่ถูกตั้งกระทู้ถามสดในสภาฯ ก็ยังไม่มีการชี้แจง อย่างการเข้าห้องน้ำชั้น ๙ ทั้งที่เข้าถึง ๒ รอบ และเจ้าหน้าที่ราชทัณฑ์ ไม่มีสิทธิ์อนุญาต ต้องได้รับการอนุญาตจากผู้พิพากษาเท่านั้น” รมว.ยุติธรรม กล่าว
นายสมศักดิ์ กล่าวอีกว่า กรณีเกิดเหตุหลบหนีที่สังคมให้ความสนใจ ต้องมีการชี้แจงให้เร็วกว่านี้ เพราะเมื่อชี้แจงช้า และไม่ชัดเจน ก็จะถูกนักการเมือง กดดันต่อเนื่อง อย่างข่าววันนี้ นายแทนคุณ จิตต์อิสระ ก็ออกมาจี้ให้เร่งตรวจสอบ เพราะผิดหวังกับการชี้แจงของราชทัณฑ์ ซึ่งเรื่องนี้ ผู้ใหญ่ในรัฐบาล ก็มีความเป็นห่วง ดังนั้น จากนี้ ทุกสัปดาห์ อธิบดีกรมราชทัณฑ์ ต้องมีการประชุมเพื่อติดตามงาน โดยใครขาดประชุมต้องชี้แจง ไม่อย่างนั้น จะตามสังคมไม่ทัน เพราะเรื่องเกิดตั้งแต่ ๒๒ ธ.ค.๖๕ จนถึงวันนี้ ยังไม่มีความชัดเจน จนตนต้องตั้งกรรมการสอบอีกชุดภายใน ๓๐ วัน เพราะไม่สามารถรอราชทัณฑ์ ตรวจสอบ ๑๒๐ วันได้
ขณะที่ นางพงษ์สวาท กล่าวว่า การชี้แจงประเด็นสังคม ต้องเป็นลักษณะอธิบาย ไม่ใช่เหมือนการแก้ตัว และต้องมีความรวดเร็วในการตรวจสอบเพื่อให้ทันกับความต้องการของสังคม รวมถึงเมื่อเกิดเหตุ ก็ต้องรีบรายงานผู้บังคับบัญชา ดังนั้น ต่อไปนี้ไม่ว่าเกิดเหตุอะไร ต้องมีการรายงานเหตุการณ์อย่างเร่งด่วน เพื่อช่วยกันแก้ปัญหาได้ครอบคลุม
วันพฤหัสบดีที่ 5 มกราคม 2566
05/01/2566
"ทิพานัน" ย้ำข่าวดี รัฐบาล"พล.อ.ประยุทธ์" ลดค่าธรรมเนียมโอน-จำนอง บ้านพร้อมที่ดิน-คอนโดฯ ราคาไม่เกิน 3 ล้านบาทมีผลแล้ว ถึง 31 ธ.ค.66นี้
"ทิพานัน" ย้ำข่าวดี รัฐบาล"พล.อ.ประยุทธ์" ลดค่าธรรมเนียมโอน-จำนอง บ้านพร้อมที่ดิน-คอนโดฯ ราคาไม่เกิน 3 ล้านบาทมีผลแล้ว ถึง 31 ธ.ค.66นี้  รองรับเศรษฐกิจฟื้นตัว มุ่งสร้างความมั่นคงด้านที่อยู่อาศัย  ฟื้นธุรกิจอสังหาฯ-ธุรกิจเกี่ยวเนื่อง
วันที่ 5 มกราคม 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรี มีนโยบายสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเอง ควบคู่ไปกับการเสริมสร้างความเข้มแข็งให้แก่ธุรกิจอสังหาริมทรัพย์ จึงผลักดันให้ลดค่าธรรมเนียมการจดทะเบียนสิทธิและนิติกรรมเกี่ยวกับการซื้อขายอสังหาริมทรัพย์ที่เป็นอาคารที่อยู่อาศัยหรืออาคารพาณิชย์ หรือที่ดินพร้อมอาคารดังกล่าวเป็นกรณีพิเศษ เพื่อสร้างโอกาสให้ประชาชนเข้าถึงการมีที่อยู่อาศัยมากขึ้น
น.ส.ทิพานัน กล่าวว่า ทั้งนี้ เว็บไซต์ราชกิจจานุเบกษา ได้เผยแพร่ประกาศเรื่องที่ พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ออกกฎกระทรวงกำหนดค่าธรรมเนียมการจดทะเบียนสิทธิและนิติกรรมสำหรับการโอนและการจำนองจากการซื้อขายอสังหาริมทรัพย์ เพื่อสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเอง พ.ศ.2565 โดยอาศัยอำนาจตามความในมาตรา 15 วรรคหนึ่ง แห่ง พ.ร.บ.ให้ใช้ประมวลกฎหมายที่ดิน พ.ศ.2497 และมาตรา 103 วรรคหนึ่ง แห่งประมวลกฎหมายที่ดิน ซึ่งแก้ไขเพิ่มเติมโดย พ.ร.บ.แก้ไขเพิ่มเติมประมวลกฎหมายที่ดิน (ฉบับที่ 2) พ.ศ.2521
กฎกระทรวงมีผลสำหรับการจดทะเบียนสิทธิและนิติกรรมเกี่ยวกับการซื้อขายอสังหาริมทรัพย์ที่เป็นอาคารที่อยู่อาศัยประเภทบ้านเดี่ยว บ้านแฝด หรือบ้านแถว หรืออาคารพาณิชย์ หรือที่ดินพร้อมอาคารดังกล่าว ซึ่งมีราคาซื้อขายและราคาประเมินทุนทรัพย์ไม่เกิน 3 ล้านบาท และวงเงินจำนองไม่เกิน 3 ล้านบาท และผู้ซื้ออสังหาริมทรัพย์เป็นบุคคลธรรมดาซึ่งมีสัญชาติไทย ดำเนินการจดทะเบียนภายในวันที่ 31 ธันวาคม 2566
ค่าธรรมเนียมจดทะเบียนอัตราพิเศษ มีรายละเอียดดังนี้
1.ค่าจดทะเบียนโอนอสังหาริมทรัพย์ ร้อยละ 1
2.ค่าจดทะเบียนการจำนองอสังหาริมทรัพย์อันเนื่องมาจากการจดทะเบียนโอนอสังหาริมทรัพย์ตาม (1) ในคราวเดียวกัน ร้อยละ 0.01
“มาตรการดังกล่าวสะท้อนความมุ่งมั่นของ พล.อ.ประยุทธ์ ในการยกระดับคุณภาพชีวิตของพี่น้องประชาชนให้ดีขึ้น เพื่อสร้างความมั่นคงด้านที่อยู่อาศัย รองรับสถานการณ์เศรษฐกิจฟื้นตัวจากภาคท่องเที่ยว ประกอบกับการเร่งผลักดันพัฒนาโครงสร้างพื้นฐานต่างๆ โครงการรถไฟฟ้าสายต่างๆ ช่วยกระตุ้นตลาดอสังหาริมทรัพย์และธุรกิจที่เกี่ยวเนื่อง ทำให้เกิดการจ้างงาน การกระจายรายได้ ที่จะส่งผลภาพรวมเศรษฐกิจของประเทศต่อไป ทำให้ประชาชนมีกำลังซื้อที่อยู่อาศัยมากขึ้น” น.ส.ทิพานัน กล่าว
วันพฤหัสบดีที่ 5 มกราคม 2566
รมช.สุนทร มอบนโยบายกรมฝนหลวงฯ 8 ด้าน
รมช.สุนทร มอบนโยบายกรมฝนหลวงฯ 8 ด้าน มุ่งเสริมศักยภาพหน่วยงาน พร้อมช่วยเหลือเกษตรกรที่ขาดแคลนน้ำอย่างทั่วถึง และบรรเทาภัยพิบัติทางธรรมชาติ
วันนี้ (5 มกราคม 2566) เวลา 10.00 น. ณ ห้องประชุมเทวกุล ชั้น 6 กรมฝนหลวงและการบินเกษตร นายสุนทร
ปานแสงทอง รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมและมอบนโยบายการดำเนินงานให้แก่กรมฝนหลวงและการบินเกษตร โดยมีนายสุพิศ พิทักษ์ธรรม รองอธิบดีกรมฝนหลวงและการบินเกษตร รักษาราชการแทนอธิบดีกรมฝนหลวงและการบินเกษตร ข้าราชการ และเจ้าหน้าที่กรมฝนหลวงและการบินเกษตร เข้าร่วม ว่า กรมฝนหลวงและการบินเกษตร ถือเป็นอีกหนึ่งหน่วยงานที่สำคัญของกระทรวงเกษตรและสหกรณ์ ซึ่งมีภารกิจเฉพาะด้านในการปฏิบัติการฝนหลวง เพื่อเพิ่มปริมาณน้ำในพื้นที่การเกษตร พื้นที่ป่าไม้และเขื่อนเก็บกักน้ำ ซึ่งเป็นการช่วยบรรเทาปัญหาความเดือดร้อนของพี่น้องประชาชนที่ขาดแคลนน้ำอุปโภคบริโภค และประสบปัญหาภัยพิบัติทางธรรมชาติด้านต่าง ๆ เช่น ปัญหาหมอกควันไฟป่า ปัญหาฝุ่นละอองขนาดเล็กในอากาศที่ส่งผลกระทบต่อสุขภาพ เป็นต้น ตลอดจนการบรรเทาความรุนแรงของพายุลูกเห็บอีกด้วย
รมช.สุนทร กล่าวว่า ในวันนี้มีความยินดีอย่างยิ่ง ที่ได้รับมอบหมายให้กำกับดูแลกรมฝนหลวงและการบินเกษตร ซึ่งถือเป็นหน่วยงานที่สำคัญในการเพิ่มปริมาณน้ำจากภารกิจปฏิบัติการฝนหลวง จึงได้มีนโยบาย/งานสำคัญ 8 ด้าน ที่กรมฝนหลวงและการบินเกษตรต้องขับเคลื่อน ได้แก่ 1. การต่อยอดตำราฝนหลวงพระราชทาน โดยการกำหนดยุทธศาสตร์เป้าหมายงานวิจัย เพิ่มศักยภาพงานวิจัย เพื่อการพัฒนาต่อยอดวิธีการหรือเทคนิคทำฝนให้มีประสิทธิภาพมากยิ่งขึ้น เช่น การวิจัยเพื่อเพิ่มสูตรหรือปรับสูตรสารฝนหลวง การวิจัยปรับวิธีการทำฝนหรือดัดแปรสภาพอากาศ รวมถึงการศึกษาวิจัยเพื่อนำไปใช้ในกระบวนงานสนับสนุน เช่น วิจัยเพื่อลดการใช้กำลังคนในการบดโปรย เป็นต้น 2. การปฏิบัติการฝนหลวงหรือการทำฝนหลวงให้ประชาชนเห็นผลแบบประทับใจ หมายถึงการระดมทรัพยากรทำฝนในพื้นที่เป้าหมายให้เพียงพอในเชิงปริมาณน้ำ ให้มีความชุ่มชื้นเพียงพอภายในระยะเวลาอันสั้น เพื่อที่จะย้ายไปดำเนินการพื้นที่เป้าหมายอื่นในแบบเดียวกัน 3. นำเทคโนโลยีสมัยใหม่ที่มีประสิทธิภาพมาใช้เป็นเครื่องมือในการปฏิบัติงาน เช่น เครื่องบินแบบใหม่ที่เหมาะสม การนำอากาศยานไร้นักบินมาใช้ในการทำฝน การตรวจสภาพอากาศซึ่งจะสามารถลดต้นทุนได้ การคิดค้นวิธีการโปรยสารแบบอัตโนมัติแทนใช้คนโปรยปรับเครื่องมือและวิธีการบดสารฝนหลวง เป็นต้น 4. สารฝนหลวง ควรมีการปรับวิธีการจัดเก็บสารฝนหลวงให้คงสภาพคงคุณสมบัติได้นานที่สุด เพื่อประสิทธิภาพในการใช้งาน 5. การใช้เครื่องบินให้เกิดประโยชน์และคุ้มค่ามากที่สุด 6. ขยายเครือข่ายอาสาฝนหลวง ขยายการรับรู้ การมีส่วนร่วมระหว่างหน่วยงานและเกษตรกรให้ได้มากที่สุด 7. ให้ความสำคัญด้านการบริหารงานบุคคล ควรมีการวิเคราะห์และทำแผนปรับปรุงโครงสร้าง/กรอบอัตรากำลังให้เหมาะสม 8. ให้ความสำคัญด้านโครงสร้างพื้นฐานอาคาร เช่น โรงเก็บและซ่อมเครื่องบิน โรงเก็บสาร สนามบินบ้านพัก และครุภัณฑ์ที่จำเป็น เพื่อความคล่องตัวในการบริหาร การปฏิบัติการและยกระดับคุณภาพชีวิตของข้าราชการ ต้องมีการจัดทำแผนระยะสั้นระยะยาว
วันพฤหัสบดีที่ 5 มกราคม 2566
04/01/2566
กระทรวงอุตสาหกรรม เปิดศักราชใหม่ปี 2566 จัดพิธีทำบุญตักบาตร เสริมสิริมงคลต้นปีใหม่
กระทรวงอุตสาหกรรม เปิดศักราชใหม่ปี 2566 จัดพิธีทำบุญตักบาตร เสริมสิริมงคลต้นปีใหม่
วันนี้ (4 มกราคม 2566) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม ร่วมทำบุญตักบาตรข้าวสารอาหารแห้ง และถวายปัจจัยแด่พระสงฆ์ จำนวน 54 รูป เนื่องในโอกาสวันขึ้นใหม่ พ.ศ. 2566 ณ อาคารสำนักงานปลัดกระทรวงอุตสาหกรรม
โอกาสนี้ รัฐมนตรีว่าการกระทรวงอุตสาหกรรม ได้อาราธนาคุณพระศรีรัตนตรัยและสิ่งศักดิ์สิทธิ์ทั้งหลาย จงดลบันดาลให้ทุกท่านมีความสุข ความเจริญ มีสุขภาพร่างกายแข็งแรง และมีความเจริญรุ่งเรืองในหน้าที่การงานยิ่ง ๆ ขึ้นไป คิดหวังสิ่งใดขอให้สมปรารถนาทุกประการ โดยมีปลัดกระทรวงอุตสาหกรรม มอบพวงมาลัยเพื่อสวัสดีปีใหม่ พร้อมด้วยนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม คณะผู้บริหารระดับสูงของกระทรวงอุตสาหกรรม ผู้บริหารจากหน่วยงานในกำกับ หน่วยงานเครือข่าย ข้าราชการ พนักงาน และเจ้าหน้าที่กระทรวงอุตสาหกรรม เข้าร่วมกิจกรรมดังกล่าว โดยพร้อมเพรียง
วันพฤหัสบดีที่ 5 มกราคม 2566
05/01/2566
ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล เนื่องในโอกาสขึ้นปีใหม่ ๒๕๖๖
ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล เนื่องในโอกาสขึ้นปีใหม่ ๒๕๖๖
วันที่ ๔ มกราคม ๒๕๖๖ เวลา ๐๘.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทำบุญตักบาตรเพื่อความเป็นสิริมงคล เนื่องในโอกาสขึ้นปีใหม่ ๒๕๖๖ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรรม นายโกวิท ผกามาศ อธิบดีกรมส่งเสริมวัฒนธรรม นายชัยพล สุขเอี่ยม อธิบดีกรมการศาสนา ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น ๑ และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 5 มกราคม 2566
กรมเจ้าท่า เผย 7 วันอันตราย เทศกาลปีใหม่ 2566 “ปลอดภัย ไร้อุบัติเหตุทางน้ำ“
...
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่า ดูแลคุมเข้มความปลอดภัยทางน้ำทั่วประเทศ ช่วง 7 วันอันตราย ในช่วงเทศกาลปีใหม่ 2566 โดยเริ่มตั้งแต่วันที่ 29 ธันวาคม 2565 – 4 มกราคม 2566 โดย นายสรพงศ์ ไพฑูรย์พงษ์ รักษาการอธิบดีกรมเจ้าท่า ได้มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เฝ้าติดตามสถานการณ์การเดินทางทางน้ำของประชาชนและนักท่องเที่ยว ตลอดช่วงเทศกาลปีใหม่ 2566 โดยลงพื้นที่ตรวจติดตามสถานการณ์ ในพื้นที่ที่มีประชาชน ใช้บริการหนาแน่น ทั้งส่วนกลางและภูมิภาค ก่อนช่วงเทศกาลปีใหม่ และสั่งการให้จัดตั้งศูนย์อำนวยความสะดวกและความปลอดภัย จำนวน 51 ศูนย์ เจ้าหน้าที่รักษาการณ์ จำนวน 758 คน รถยนต์ จำนวน 120 คัน เรือรักษาการณ์ จำนวน 62 ลำ เพื่อดูแลความปลอดภัยของประชาชนและนักท่องเที่ยวที่ใช้เรือโดยสารและบริการท่องเที่ยวชมกิจกรรมต่าง ๆ ทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า กรมเจ้าท่า กระทรวงคมนาคม ได้เฝ้าระวังพร้อมยกระดับความปลอดภัยทางน้ำ โดยตลอดระยะเวลา 7 วันอันตราย เทศกาลปีใหม่ 2566 ไม่พบเหตุการณ์ความไม่ปลอดภัยทางน้ำ อุบัติเหตุ เป็น 0 ไม่มีผู้บาดเจ็บและเสียชีวิต โดยสรุปสถิติการเดินทางทางน้ำทั่วประเทศทั้งส่วนกลางและส่วนภูมิภาค มีผู้โดยสารรวม 1,358,531 คน จำนวนเที่ยวเรือที่ให้บริการทั้งสิ้น 29,190 เที่ยว (ข้อมูล ณ วันที่ 5 ม.ค. 2566 โดยศูนย์ปลอดภัยทางน้ำ กรมเจ้าท่า)
อย่างไรก็ดี รักษาการอธิบดีกรมเจ้าท่า กล่าวเพิ่มเติมว่า กรมเจ้าท่า ทั้งส่วนกลางและส่วนภูมิภาค ได้ออกตรวจตรา อำนวยความสะดวกและความปลอดภัยในช่วงวันหยุดเทศกาลปีใหม่ 2566 เป็นไปตามแผนปฏิบัติการและยกระดับความปลอดภัยทางน้ำ ในช่วงเทศกาลปีใหม่ 2566 ด้วยความเรียบร้อย จากการร่วมมือของทุกภาคส่วน และขอขอบคุณทุกหน่วยงานที่เกี่ยวข้องโดยเฉพาะพี่น้องประชาชนและผู้ให้บริการเรือโดยสารที่ให้ความร่วมมือ และปฏิบัติตามคำแนะนำของเจ้าหน้าที่ สวมใส่เสื้อชูชีพทุกครั้งที่สัญจรทางน้ำ ไม่บรรทุกผู้โดยสารเกินกว่าจำนวนที่กำหนด และหากประชาชนท่านใด พบเห็นเหตุการณ์ความไม่ปลอดภัยทางน้ำ โทร.สายด่วนกรมเจ้าท่า 1199 ได้ตลอด 24 ชั่วโมง
วันพฤหัสบดีที่ 5 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัย  ราชภัฏเชียงใหม่ และเพชรบูรณ์ ประจำปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงใหม่ และเพชรบูรณ์ ประจำปี 2565
วันที่ 21 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงใหม่ และมหาวิทยาลัยราชภัฏเพชรบูรณ์ ประจำปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มหาวิทยาลัยราชภัฏเชียงใหม่ มีผู้เข้ารับพระราชทานปริญญาบัตร ระดับปริญญาตรี จำนวน 976 คน เวลา 14.00 น. มหาวิทยาลัยราชภัฏเพชรบูรณ์ มีผู้เข้ารับพระราชทานปริญญาบัตร ระดับปริญญาตรี จำนวน 1,223 คน ระดับปริญญาโท และระดับปริญญาเอก 2 คน รวมทั้งสิ้น 2,201 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย
วันพฤหัสบดีที่ 5 มกราคม 2566
05/01/2566
รักษาราชการแทนรองปลัดฯ ณัฏฐิญา นั่งแท่นประธานเตรียมความพร้อมส่งประกวดรางวัลเลิศรัฐ ประจำปี 2566
รักษาราชการแทนรองปลัดฯ ณัฏฐิญา นั่งแท่นประธานเตรียมความพร้อมส่งประกวดรางวัลเลิศรัฐ ประจำปี 2566
วันนี้ (4 มกราคม 2565) นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมคณะกรรมการกำกับติดตามการดำเนินการพัฒนาคุณภาพการบริหารจัดการภาครัฐของ สปอ. เพื่อพิจารณาหลักเกณฑ์การพิจารณาแนวทางการสมัครรางวัลเลิศรัฐประจำปี 2566 โดยในปีนี้ สปอ. มีมติส่งประกวดรางวัลคุณภาพการบริหารจัดการภาครัฐ รายหมวด จำนวน 3 หมวด จากทั้งหมด 6 หมวด คือ หมวดที่ 1 ด้านการนำองค์การและความรับผิดชอบต่อสังคม หมวดที่ 4 ด้านการวิเคราะห์ผลการดำเนินงานขององค์การและการจัดการความรู้ และหมวดที่ 6 ด้านกระบวนการคุณภาพและนวัตกรรม รวมทั้งการส่งประกวดรางวัลคุณภาพการบริหารจัดการภาครัฐ 4.0 โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ผู้บริหารจากหน่วยงานส่วนกลาง และอุตสาหกรรมจังหวัด เข้าร่วมการประชุม ณ ห้อง อก.1 ชั้น 2 อาคารสำนักงานปลัดกระทรวงอุตสาหกรรม และผ่านระบบ Zoom Meeting
วันพฤหัสบดีที่ 12 มกราคม 2566
12/01/2566
รองนายกรัฐมนตรี พลเอก ประวิตร ฯ เรียกประชุมคณะกรรมการนโยบายกีฬาแห่งชาติ เร่งความชัดเจนการจัดตั้งสถาบันมวยไทยแห่งชาติ และการพัฒนานักกีฬาสู้ศึกระดับนานาชาติ
รองนายกรัฐมนตรี พลเอก ประวิตร ฯ เรียกประชุมคณะกรรมการนโยบายกีฬาแห่งชาติ เร่งความชัดเจนการจัดตั้งสถาบันมวยไทยแห่งชาติ และการพัฒนานักกีฬาสู้ศึกระดับนานาชาติ
วันนี้ (12 มกราคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการกีฬาแห่งชาติ ณ ห้องประชุม 301 ตึกบัญชการ 1 ทำเนียบรัฐบาล
โดยที่ประชุมรับทราบ ความคืบหน้าของการจัดตั้งสถาบันมวยไทยแห่งชาติ ที่มุ่งสร้างมาตรฐานให้กีฬามวยไทย 5 ด้าน คือ การบริหารค่ายมวย ผู้ฝึกสอน การเรียนการสอน การจัดการแข่งขัน และการตัดสินมวยไทย
นอกจากนั้น ยังได้ร่วมพิจารณาและให้ความเห็นชอบ การขับเคลื่อนแผนพัฒนาการกีฬาแห่งชาติ ปี 2566 - 2570 และแนวทางการพัฒนานักกีฬาทีมชาติไทย ให้ประสบความสำเร็จในการแข่งขันในกีฬาระดับนานาชาติ รวมทั้ง ประเด็นการพัฒนาของศูนย์ตรวจสอบสารต้องห้ามในนักกีฬา และสถาบันวิทยาศาสตร์การวิเคราะห์และตรวจสารในนักกีฬา และการเสนอตัวเป็นเจ้าภาพการจัดการแข่งขันกีฬานักเรียนโลก ปี 2571
พลเอก ประวิตร ฯ ได้ย้ำว่า “กีฬามวยไทย” เป็นทั้งภูมิปัญญาและศิลปะของไทย ซึ่งเป็นซอฟพาวเวอร์ที่สำคัญของชาติ ที่ต้องเร่งผลักดันสู่สากลอย่างกว้างขวางและเป็นรูปธรรมโดยเร็ว จึงต้องเร่งจัดหาความชัดเจนขององค์กรหรือสถาบันรองรับ รวมทั้งต้องเร่งกำหนดการบริหารจัดการ และการขับเคลื่อนมาตรฐานกีฬามวยไทยทั้ง 5 ด้าน ให้เกิดผลครอบคลุมทุกความร่วมมือกับภาคส่วนต่าง ๆในลักษณะการมีส่วนร่วมมากขึ้น จึงขอให้ คณะกรรมการนโยบายกีฬาแห่งชาติ เร่งขับเคลื่อนภารกิจนี้ให้เป็นรูปธรรมโดยเร็ว เพื่อมิให้ไทยเสียโอกาส สำหรับการพัฒนานักกีฬา โดยถือเป็น “การสร้างคน สร้างชาติ” ในภาพกว้างและการพัฒนานักกีฬาสู่การแข่งขันระดับโลกไปพร้อมกัน จึงขอให้น้ำหนักการทำงานที่ต้องเร่งดำเนินการอย่างเป็นระบบ พร้อมทั้ง ขอย้ำให้ทุกหน่วยงาน ร่วมขับเคลื่อนแผนพัฒนาการกีฬาแห่งชาติ ให้ประสบความสำเร็จตามที่กำหนด เพื่อให้นักกีฬาของไทยก้าวสู่ระดับสากล ทั้งนี้ขอย้ำ ทุกหน่วยงานที่เกี่ยวข้อง กำกับดูแลอย่างรัดกุม ไม่ให้มีการใช้สารต้องห้ามในนักกีฬาอย่างเด็ดขาด
วันพฤหัสบดีที่ 12 มกราคม 2566
12/01/2566
​นายกฯปลื้ม  เด็กชายแดนใต้กว่าพันคน ร่วมวันเด็กที่ ศอ.บต. รอยยิ้มท่วมงาน กระหึ่ม ”ทรงอย่างแบด”
​นายกฯปลื้ม  เด็กชายแดนใต้กว่าพันคน ร่วมวันเด็กที่ ศอ.บต. รอยยิ้มท่วมงาน กระหึ่ม ”ทรงอย่างแบด”
วันที่ 12 มกราคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พล.อ.ประยุทธ์ จันทร์โอชา ขอบคุณทุกภาคส่วนที่ให้การสนับสนุนการจัดกิจกรรมเนื่องในวันเด็กแห่งชาติ ณ ศูนย์อำนวยการบริหารจัดการจังหวัดชายแดนใต้ (ศอ.บต.) เมื่อวันที่ 11 ม.ค. 65 โดยมีตัวแทนเด็กๆจากพื้นที่ ประมาณ 1 พันคน โดยเฉพาะกลุ่มเปราะบาง เช่น เด็กพิเศษ เด็กกำพร้า เด็กยากจน และเด็กที่ผู้ปกครองมีความเกี่ยวข้องกับสถานการณ์ความมั่นคง ซึ่งในงานมีกิจกรรมมากมายอาทิ ท้องฟ้าจำลองเคลื่อนที่ บูธงานศิลปะ ซุ้มอาหาร ร้องเพลง และเพลงที่ชอบกันมากคือ “ทรงอย่างแบด” มากไปกว่านั้น ยังมีการแจกของขวัญกว่า 17,000 ชิ้น และที่เตรียมไว้มอบแก่เด็กทั่วพื้นที่อีก 183 แห่ง
นางสาวรัชดา กล่าวต่อว่า การจัดงานวันเด็กที่ศอ.บต.ปีนี้ ได้รับการสนับสนุนจากทั้งหน่วยงานรัฐและเอกชน แสดงให้เห็นถึงการให้ความสำคัญแก่เด็ก และทุกฝ่ายพร้อมให้ความร่วมมือเพื่อให้เด็กในพื้นที่จังหวัดชายแดนใต้มีความสุข สนุก มีรอยยิ้ม เช่นเดียวกับเด็กในพื้นที่อื่น สำหรับการพัฒนาและส่งเสริมเด็กและเยาวชนให้เติบโตอย่างมีคุณภาพเป็นทรัพยากรของชาติต่อไป รัฐบาล โดยศอ.บต. ซึ่งเป็นหน่วยงานหลักประสานความการทำงานกับส่วนราชการต่างๆ ได้ขับเคลื่อนเรืองการแก้ปัญหาเด็กขาดสารอาหาร การส่งเสริมทักษะในเรื่องภาษา ความรู้ในวิชาวิทยาศาสตร์ การอยู่ร่วมกันในสังคมพหุวัฒนธรรม เป็นต้น
“ท่านนายกฯดีใจที่ได้ทราบว่า เด็กๆมีความสุขจากการร่วมกิจกรรมของศอ.บต. ได้รับประสบการณ์ที่ดี มีรอยยิ้มและของขวัญกลับบ้าน และได้ฝากอวยพรให้ทุกคนมีสุขภาพแข็งแรง เติบโตเป็นคนดี มีสติปัญญาเฉลียวฉลาด เพื่อเป็นเด็กและเยาวชนรุ่นใหม่ที่มีอนาคตสดใส เป็นกำลังสำคัญในการพัฒนาประเทศชาติและสร้าวสันติสุขอย่างยั่งยืน มากไปกว่านั้น ท่านนายกฯยังได้ขอบคุณเจ้าหน้าที ผู้ให้การสนับจากทุกภาคส่วนที่เป็นส่วนสำคัญในการจัดงานอย่างประสบความสำเร็จเพื่อความสุของเด็กๆเนื่องในวันเด็กครั้งนี้ ในส่วนของรัฐบาล จะเร่งเดินหน้าการทำงานตามนโยบายไม่ทิ้งใครไว้ข้างหลัง โดยเฉพาะกลุ่มเปราะบาง ที่รัฐบาลพร้อมให้การดูแลเพื่อลดความเหลื่อมล้ำทางสังคม” นางสาวรัชดา กล่าว
วันพฤหัสบดีที่ 12 มกราคม 2566
12/01/2566
“กรุงไทย” แจกซอง “อั่งเปา-ถุงส้ม” เสริมสิริมงคล เฮงรับตรุษจีน พร้อมเชิญชวนมอบอั่งเปาดิจิทัลผ่าน Krungthai NEXT
ธ.กรุงไทยร่วมฉลองเทศกาลตรุษจีนประจำปี 2566 จัดเตรียม ซองอั่งเปา “กง สี่ ฟา ไฉ” และถุงผ้าใส่ส้ม เพื่อส่งมอบให้กับลูกค้าทั่วประเทศเสริมสิริมงคล โดยบนซองจัดพิมพ์รูปกระต่ายสีขาวสดใสในอิริยาบทต่างๆ ท่ามกลางมวลดอกไม้ผลิบาน สื่อความหมายมงคลถึงความสุขสดใส
ธนาคารกรุงไทย ร่วมฉลองเทศกาลตรุษจีนประจำปี 2566 จัดเตรียม ซองอั่งเปา “กง สี่ ฟา ไฉ” และถุงผ้าใส่ส้ม เพื่อส่งมอบให้กับลูกค้าทั่วประเทศเสริมสิริมงคล โดยบนซองจัดพิมพ์รูปกระต่ายสีขาวสดใสในอิริยาบทต่างๆ ท่ามกลางมวลดอกไม้ผลิบาน สื่อความหมายมงคลถึงความสุขสดใส อุดมสมบูรณ์ โชคลาภ ความมั่งคั่ง เจริญก้าวหน้าในศักราชใหม่ พร้อม QR Code ด้านหลังซองอั่งเปา ให้สแกนรับชมคลิปพิเศษจาก น้องวายุ ที่พาไปขอพรเสริมสิริมงคลที่วัดเล่งเน่ยยี่ 2 จังหวัดนนทบุรี โดยลูกค้าสามารถขอรับซองอั่งเปาและถุงส้มได้ที่ธนาคารกรุงไทยทุกสาขาทั่วประเทศ
นอกจากนี้ ขอเชิญชวนลูกค้ามอบความสุขด้วยการมอบอั่งเปาดิจิทัลผ่านแอปพลิเคชันKrungthai NEXT พร้อมพิมพ์ข้อความอวยพรผ่าน e-Slip ธีมตรุษจีน ทำให้สามารถส่งมอบความสุขให้คนที่คุณรักได้สะดวก รวดเร็ว ทำได้ทุกที่ ทุกเวลา ตลอด 24 ชั่วโมง แม้อยู่ห่างไกลกัน
ทั้งนี้ในช่วงเทศกาลตรุษจีนปี 2566 ธนาคารกรุงไทยได้สำรองเงินสด เพื่อรองรับการใช้บริการของลูกค้าและประชาชน ทั้งการใช้บริการที่สาขาและ ตู้ ATM ระหว่างวันที่ 19-24 มกราคม 2566 จำนวน 30,443 ล้านบาท แยกเป็นพื้นที่กทม.จำนวน 6,050 ล้านบาท และภูมิภาค จำนวน 24,393 ล้านบาท เป็นการสำรองสำหรับสาขา จำนวน 6,720 ล้านบาท และตู้ ATM จำนวน 23,723 ล้านบาท อย่างไรก็ตาม ธนาคารขอเชิญชวนลูกค้าและประชาชนทำธุรกรรมการเงินผ่านช่องทางอิเล็กทรอนิกส์ เพื่อความสะดวกและปลอดภัย ลดการสัมผัสเงินสด และลดความเสี่ยงจากการแพร่ระบาดของโควิด-19
วันพฤหัสบดีที่ 12 มกราคม 2566
12/01/2566
กรมบัญชีกลางปรับปรุงหลักเกณฑ์ฯ ผู้ป่วยโรคมะเร็งและโลหิตวิทยาซึ่งจำเป็นต้องใช้ยาที่มีค่าใช้จ่ายสูง
กรมบัญชีกลางได้ดำเนินงานภายใต้คณะทำงานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูงมาอย่างต่อเนื่อง ล่าสุดคณะทำงานฯ มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยา
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ดำเนินงานภายใต้คณะทำงานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูงมาอย่างต่อเนื่อง ซึ่งประกอบด้วย ผู้แทนมะเร็งวิทยาสมาคมแห่งประเทศไทย ผู้เชี่ยวชาญด้านการรักษาโรคมะเร็ง และเภสัชกรเชี่ยวชาญ โดยล่าสุดคณะทำงานฯ มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยา ซึ่งจำเป็นต้องใช้ยาที่มีค่าใช้จ่ายสูง ได้แก่ การปรับปรุงเงื่อนไขข้อบ่งชี้ในการเบิกจ่ายค่ายาในโครงการเบิกจ่ายตรงค่ารักษาพยาบาลสำหรับผู้ป่วยโรคมะเร็งและโลหิตวิทยา หรือระบบ OCPA รายการยา Bortezomib ที่ใช้ในการรักษาโรคมะเร็งเม็ดเลือดขาวชนิด Multiple myeloma (MM) โดยให้ผู้ป่วย MM ทั้งกลุ่ม transplant candidate และ non transplant candidate (ไม่จำกัดอายุ) สามารถใช้ยา Bortezomib เป็นขนานแรกได้ โดยจะมีผลใช้บังคับสำหรับค่ารักษาพยาบาลที่เกิดขึ้นตั้งแต่วันที่ 1 มกราคม 2566 เป็นต้นไป
“การปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยาซึ่งจำเป็นต้องใช้ยาที่มีค่าใช้จ่ายสูง มีวัตถุประสงค์เพื่อให้ผู้มีสิทธิและบุคคลในครอบครัวที่ใช้สิทธิสวัสดิการรักษาพยาบาลข้าราชการได้รับการรักษาอย่างเหมาะสมและมีประสิทธิภาพมากขึ้น สอดคล้องกับวิวัฒนาการทางการแพทย์ และสภาวะทางเศรษฐกิจของประเทศ ทั้งนี้ สอบถามรายละเอียดเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6850 หรือ 6851 ในวัน เวลาราชการ” อธิบดีกรมบัญชีกลาง กล่าว
วันพฤหัสบดีที่ 12 มกราคม 2566
ท่าอากาศยานสุวรรณภูมิร่วมกับกรมอนามัยและองค์การบริหารส่วนตำบลหนองปรือ มอบป้ายรับรองมาตรฐานอาหารสะอาด รสชาติอร่อย (Clean Food Good Taste) ตามโครงการคุ้มครองผู้บริโภค ประจำปี 2566
...
ท่าอากาศยานสุวรรณภูมิร่วมกับกรมอนามัยและองค์การบริหารส่วนตำบลหนองปรือ มอบป้ายรับรองมาตรฐานอาหารสะอาด รสชาติอร่อย (Clean Food Good Taste) ตามโครงการคุ้มครองผู้บริโภค ประจำปี 2566 ให้แก่ผู้ประกอบการร้านอาหารภายในอาคารผู้โดยสาร ท่าอากาศยานสุวรรณภูมิ
เมื่อวันที่ 11 มกราคม 2566 เวลา 10.00 น. นายแพทย์ สุวรรณชัย วัฒนายิ่งเจริญชัย อธิบดีกรมอนามัย นายรัชชาณลกิตติพัทธ์ รองผู้อำนวยการท่าอากาศยานสุวรรณภูมิ (สายปฏิบัติการ 2) นายอุดมกลิ่นพวงนายกองค์การบริหารส่วนตำบลหนองปรือ ร่วมเป็นประธานในพิธีมอบป้ายรับรองมาตรฐานอาหารสะอาด รสชาติอร่อย (Clean Food Good Taste) ให้แก่ร้านอาหารภายในอาคารผู้โดยสารท่าอากาศยานสุวรรณภูมิ (ทสภ.) จำนวน 58 ร้าน ที่ผ่านเกณฑ์การตรวจประเมินจากสำนักงานสาธารณสุขจังหวัดสมุทรปราการ เพื่อรับรองคุณภาพความสะอาด และปลอดภัย ประจำปี 2566 โดยมี ผู้แทนจากกรมอนามัย กระทรวงสาธารณสุข ผู้แทนสำนักงานสาธารณสุขจังหวัดสมุทรปราการ ผู้แทนบริษัท คิง เพาเวอร์ สุวรรณภูมิ จำกัด และผู้ประกอบกิจการร้านอาหารภายใน ทสภ. เข้าร่วมในพิธีมอบป้ายรับรองฯ ณ ห้องจัดเลี้ยง 1 ชั้น 5 อาคารสำนักงานท่าอากาศยานสุวรรณภูมิ (AOB)
วันพฤหัสบดีที่ 12 มกราคม 2566
12/01/2566
“ทิพานัน” โชว์ รัฐบาล”พล.อ.ประยุทธ์” ให้ความสำคัญ MSMEs  มากที่สุดเท่าที่เคยมีมา ทั้งเสริมแหล่งทุน-ช่องทางขาย-ขยายวิจัยพัฒนาผลิตภัณฑ์-ดันดิจิทัล พาไทยเติบโตสู่ตลาดโลก
“ทิพานัน” โชว์ รัฐบาล”พล.อ.ประยุทธ์” ให้ความสำคัญ MSMEs  มากที่สุดเท่าที่เคยมีมา ทั้งเสริมแหล่งทุน-ช่องทางขาย-ขยายวิจัยพัฒนาผลิตภัณฑ์-ดันดิจิทัล พาไทยเติบโตสู่ตลาดโลก
วันที่ 12 มกราคม 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าวถึงการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 1/2566 ว่า ในปี 2565 รัฐบาล พล.อ.ประยุทธ์ จันทร์โอชา นายกรัฐมนตรี ประสบความสำเร็จในการส่งเสริมวิสาหกิจขนาดย่อมและขนาดกลาง (Micro, Small and Medium-sized Enterprises: MSME) พบว่า เป็นความสำเร็จที่จำนวนวิสาหกิจขนาดย่อมและขนาดกลาง มี 3.21 ล้านราย คิดเป็นร้อยละ 99.55 ของจำนวนวิสาหกิจทั้งหมดของไทย เพิ่มขึ้นร้อยละ 0.67 เมื่อพิจารณาขนาดวิสาหกิจ แบ่งเป็น รายย่อย (Micro-sized Enterprises) 2,742,416 รายคิดเป็นร้อยละ 85.74 ขนาดย่อม (Small-sized Enterprises) จำนวน 412,962 รายคิดเป็นร้อยละ 12.91 และขนาดกลาง (Medium-sized Enterprises) จำนวน 43,106 รายคิดเป็นร้อยละ 1.35 โดยในปี 2564 มูลค่า GDP ของวิสาหกิจขนาดย่อมและขนาดกลางมีจำนวน 5.60 ล้านล้านบาท และคาดขยายตัวเพิ่มขึ้นร้อยละ 4.9 คิดเป็นมูลค่า GDP ของวิสาหกิจขนาดย่อมและขนาดกลางปี 2565 จำนวน 6.02 ล้านล้านบาท
น.ส.ทิพานัน กล่าวว่า นอกจากมูลค่า GDP ที่เพิ่มขึ้นแล้ว ในปี 2565 กลุ่ม MSMEs วิสาหกิจขนาดย่อมและขนาดกลางยังมีจำนวนการจ้างงานสูงถึง 12.60 ล้านคน คิดเป็นร้อยละ 71.75 ของการจ้างงานทั้งประเทศ ดังนั้นรัฐบาลจึงเดินหน้าส่งเสริม MSMEs อย่างเต็มที่เพราะเป็นเครื่องจักรสำคัญในด้านเศรษฐกิจของประเทศ ดังนั้นจึงมีมาตรการช่วยเหลือต่าง ๆ เช่น จัดทำฐานข้อมูล Big Data การสนับสนุนแหล่งทุนในรูปแบบต่าง ๆ การสนับสนุนเชื่อมโยงระหว่างผู้ซื้อรายใหญ่กับผู้ขายรายย่อย และที่สำคัญคือ ความสำเร็จในการเป็นเจ้าภาพจัดงานประชุมเอเปค 2022 โดยรัฐบาล พล.อ.ประยุทธ์ ประสานความร่วมมือและผลักดันให้ MSMEs วิสาหกิจขนาดย่อมและขนาดกลางเป็นประเด็นพัฒนาร่วมกัน กับเอเปคที่มี 21 เขตเศรษฐกิจเข้าร่วม โดยประชากรรวม 1 ใน 3 ของโลก มีผลิตภัณฑ์มวลรวม (GDP) รวมกันและมูลค่าการค้ารวมกันเกินครึ่งของโลก เป็นตลาดสินค้าขนาดใหญ่ของโลกยอมรับใน “เป้าหมายกรุงเทพฯ ว่าด้วยเศรษฐกิจชีวภาพ เศรษฐกิจหมุนเวียน และเศรษฐกิจสีเขียว” (Bangkok Goals on BCG Economy) และมุ่งมั่นสนับสนุนสินค้าและการค้าการลงทุนของ MSMEs ในตลาดต่างประเทศ ดังนั้นทิศทางของรายได้และการพัฒนาวิสาหกิจขนาดย่อมและขนาดกลางของไทยจึงมีแนวโน้มเพิ่มสูงมากขึ้น มีอนาคตที่ดีในตลาดการส่งออกต่างประเทศ
“ที่ผ่านมารัฐบาลสนับสนุนส่งเสริมทั้งทางด้านการเข้าถึงแหล่งเงินทุน การพัฒนาและวิจัยผลิตภัณฑ์ การหาช่องทางจัดจำหน่ายทั้งในและต่างประเทศ รวมถึงอำนวยความสะดวกให้ผู้ประกอบการโดยพัฒนาระบบ SME One ID ที่เป็นการนำเทคโนโลยีดิจิทัลมาใช้ในการบริหารงานและให้บริการประชาชน ดังนั้นไม่มีรัฐบาลใดให้ความสำคัญกับ MSMEs แบบรัฐบาลนี้ เพราะท่านนายกฯ พล.อ.ประยุทธ์ ตั้งใจทำอย่างมุ่งมั่นเพื่ออนาคต ให้ MSMEs ไทยเติบโตและสามารถเข้าไปสู่ห่วงโซ่ของธุรกิจขนาดใหญ่ สามารถเป็นกลไกที่สำคัญที่จะนำพาประเทศก้าวเดินไปข้างหน้า” น.ส.ทิพานัน กล่าว
วันพฤหัสบดีที่ 12 มกราคม 2566
12/01/2566
SME D Bank มอบกระปุกออมทรัพย์ ‘รักออม รักษ์โลก’ วันเด็กแห่งชาติ ปี 66 ปลูกฝังเด็กไทย รักการออม รักษ์สิ่งแวดล้อม ตามแนวทาง BCG
SME D  Bank ดำเนินกิจกรรมด้านสังคมและสิ่งแวดล้อม (CSR) จัดทำกระปุกออมทรัพย์ “รักออม รักษ์โลก” ส่งมอบแก่หน่วยงานต่าง ๆ ไม่ว่าจะเป็นโรงเรียน มูลนิธิ โรงพยาบาล สำนักงานเขต และหน่วยงานราชการ ทหาร-ตำรวจ
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ดำเนินกิจกรรมด้านสังคมและสิ่งแวดล้อม (CSR) จัดทำกระปุกออมทรัพย์ “รักออม รักษ์โลก” ส่งมอบแก่หน่วยงานต่าง ๆ ไม่ว่าจะเป็นโรงเรียน มูลนิธิ โรงพยาบาล สำนักงานเขต และหน่วยงานราชการ ทหาร-ตำรวจ เช่น สำนักงานเลขาธิการสภาผู้แทนราษฎร สำนักงานเขตพญาไท สถาบันประสาทวิทยา กรมดุริยางค์ทหารบก กรมประชาสัมพันธ์ สถานีวิทยุโทรทัศน์แห่งประเทศไทย ศูนย์เยาวชนกรุงเทพมหานคร (ไทย-ญี่ปุ่น) และ ชมรมหมู่บ้านพฤกษา 3 เป็นต้น เพื่อนำไปมอบเป็นของขวัญให้แก่เด็ก ๆ ในการจัดกิจกรรมวันเด็กแห่งชาติ ประจำปี 2566 ตามสถานที่ต่าง ๆ ในวันเสาร์ที่ 14 มกราคม 2566 ถือเป็นการร่วมปลูกจิตสำนึกให้เด็กไทยมีนิสัยรักการออมเงิน พร้อมเรียนรู้โมเดลเศรษฐกิจแบบใหม่ ด้วยลวดลายกระปุกออมทรัพย์ที่สื่อถึงการใส่ใจสิ่งแวดล้อม ตามแนวทาง BCG Model โดยขอให้เด็ก ๆ ยึดปฏิบัติตามหลักคำขวัญวันเด็กประจำปีนี้ที่ว่า “รู้หน้าที่ มีวินัย ใฝ่ความดี” เสริมสร้างให้เติบโตขึ้นเป็นผู้ใหญ่ที่มีคุณภาพ เป็นกำลังสำคัญในการพัฒนาประเทศต่อไปในอนาคต
วันพฤหัสบดีที่ 12 มกราคม 2566
12/01/2566
​Cabinet approves special holiday on May 5
​Cabinet approves special holiday on May 5
January 10, 2023, Deputy Government Spokesperson Traisuree Taisaranakul disclosed that the cabinet has made approval to a special public holiday on May 5, 2023 to make it a four-day holiday including the weekend. This is in order to boost domestic economy, especially the tourism sector.
According to the Deputy Government Spokesperson, announcement of the special public holiday will enable Government agencies and state enterprises, as well as the private sector, to plan their activities in advance. With an addition of May 5 as an extra holiday, public holidays, including substitution holidays, in 2023 total 24 days.
Public holidays and substitution holidays for the year 2023 comprise:
January 1 & 2 New Year and a substitution holiday
March 6 Makha Bucha Day
April 6 Chakri Day
April 13 - 15 Songkran holidays
April 17 substitution holiday
May 4 Coronation Day
May 5 special holiday
May 17 Royal Ploughing Day
June 3 Birthday of HM the Queen and Visakha Bucha Day
June 5 substitution holiday
July 28 HM the King’s birthday
August 1 Asalha Puja Day
August 2 Buddhist Lent Day
August 12 Birthday of the HM Queen Sirikit the Queen Mother and Mother’s Day
August 14 substitution holiday
October 13 late King Bhumibol Adulyadej Memorial Day
October 23 King Chulalongkorn Day
December 5 Birthday of the late King Bhumibol Adulyadej
December 10 Constitution Day
December 11 substitution holiday
December 31 New Year’s Eve
วันพฤหัสบดีที่ 12 มกราคม 2566
12/01/2566
​Southern border kids happily attend 2023 National Children’s Day event organized by SBPAC
​Southern border kids happily attend 2023 National Children’s Day event organized by SBPAC
January 12, 2023, Deputy Government Spokesperson Ratchada Thanadirek, in her capacity as member of Government’s special representatives for solving problems in the Southern border provinces, disclosed that Prime Minister and Defense Minister Gen. Prayut Chan-o-cha expressed appreciation toward all concerned sectors for supporting the organization of the 2023 National Children’s Day activities at Southern Border Provinces Administrative Centre (SBPAC), which was attended by approx. 1,000 local children from the vulnerability groups, i.e., children with special needs, orphans, children from the poor families, and children whose parents are involved in security situation. The event featured a number of activities, such as mobile planetarium, arts, food, and music, and gift giving of over 17,000 pieces. The gifts will also be distributed to kids across the Southern border area.
Sponsorship and support provided by both public and private agencies for SBPAC’s 2023 National Children’s Day event demonstrates that all concerned sides are eager to give children and youths in the Southern border provinces happiness and fun, just like kids elsewhere. SBPAC, as the leading agency, has been working together with other agencies to promote child development in the Southern border area by addressing malnutrition in children, enhancing their language skills and scientific knowledge, and promoting multi-cultural coexistence, etc.
The Deputy Government
Spokesperson stated that the Prime Minister was pleased to learn that the kids were happy attending the event. He also wished them good health and happiness to become children of the next generation with the bright future who are the driving forces for national development and sustainable peace. The Government strives to implement its policies to ensure that no one is left behind, especially the vulnerability groups, and to minimize social disparity.
วันพฤหัสบดีที่ 12 มกราคม 2566
12/01/2566
บสย.- ISMED ยกระดับ SMEs ไทยสู่ตลาดโลก
บสย. และ ISMED ร่วมลงนามบันทึกข้อตกความร่วมมือ (MOU)  “การยกระดับสมรรถนะการดำเนินธุรกิจของผู้ประกอบการ SMEs อย่างเข้มแข็งและยั่งยืน” เสริมสร้าง พัฒนา นวัตกรรม คิดสร้างสรรค์ ผู้ประกอบการ SMEs
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายนราวิทย์ เปาอินทร์ ผู้อำนวยการ สถาบันพัฒนาวิสาหกิจขนาดกลางและขนาดย่อม (ISMED) ร่วมลงนามบันทึกข้อตกความร่วมมือ (MOU) “การยกระดับสมรรถนะการดำเนินธุรกิจของผู้ประกอบการ SMEs อย่างเข้มแข็งและยั่งยืน” เสริมสร้าง พัฒนา นวัตกรรม คิดสร้างสรรค์ ผู้ประกอบการ SMEs
นายสิทธิกร กล่าวว่า “บสย. ทำหน้าที่ใน 2 บทบาท คือการให้การค้ำประกันสินเชื่อให้กับผู้ประกอบการ SMEs ที่ต้องการกู้ยืมเงินทุนจากธนาคารแต่ขาดหลักประกัน อีกบทบาทที่สำคัญคือ บสย. มุ่งให้ความรู้ทางการเงิน ผ่านศูนย์ที่ปรึกษาทางการเงิน SMEs หรือ บสย. F.A. Center SMEs แนะนำการปรับโครงสร้างหนี้ การจัดทำบัญชี แก่ผู้ประกอบการ SMEs ทุกกลุ่ม ทั้ง Start up ผู้ค้ารายย่อย ซึ่งปีที่ผ่านมา บสย. F.A. Center ได้ให้คำปรึกษาและช่วยเหลือ SMEs มากกว่า 11,000 ราย คิดเป็นวงเงินสินเชื่อที่ต้องการกว่า 12,000 ล้านบาท“
ภายใต้ความร่วมมือครั้งนี้ บสย. พร้อมผลักดัน ส่งเสริมและสร้างโอกาสให้ผู้ประกอบการ SMEs ที่เป็นสมาชิกของ ISMED เตรียมยกระดับสมรรถนะการดำเนินธุรกิจก้าวสู่ตลาดโลก โดย บสย. พร้อมช่วยผู้ประกอบการ SMEs ที่ต้องการขอรับคำปรึกษาการเงิน ปรึกษาการลงทุนขยายธุรกิจ บัญชีเพื่อการขอสินเชื่อ เติมทุน เสริมสภาพคล่อง และตรวจสุขภาพทางการเงิน โดยสามารถลงทะเบียนขอรับคำปรึกษาฟรี ผ่าน Line @tcgfirst
ทั้งนี้ ตลอดระยะเวลาที่ผ่านมา บสย. ได้ให้ความช่วยเหลือผู้ประกอบการ SMEs เกษตรแปรรูปได้เข้าถึงสินเชื่อ อย่างบริษัท เอ็นซี โคโคนัท จำกัด ผู้ผลิตและจำหน่ายมะพร้าวน้ำหอมและผลิตภัณฑ์จากมะพร้าวน้ำหอม ภายใต้แบรนด์ N.C. CoCoNut ซึ่งมีผลิตภัณฑ์เด่นคือ COCO BUCKET มะพร้าวน้ำหอมพร้อมดื่ม ที่มาพร้อมนวัตกรรมการออกแบบ ทำให้สามารถดื่มได้สะดวก ด้วยวัตถุดิบจากธรรมชาติ ตั้งแต่การปลูก การแปรรูป จนถึงมือผู้บริโภค พร้อมส่งต่อความรู้สู่ชุมชน ปัจจุบัน N.C. CoCoNut ถือเป็นผู้ประกอบการรายใหญ่ในจังหวัดราชบุรี รับซื้อมะพร้าวในเครือข่ายกว่า 5,000 ไร่ มีกำลังการผลิต 4-5 หมื่นลูกต่อวัน เกื้อกูลเศรษฐกิจในชุมชน
นายนราวิทย์ กล่าวว่า “ในช่วงปีที่ผ่านมา ISMED ได้ร่วมมือกับหน่วยงานพันธมิตรกว่า 30 หน่วยงาน เพื่อยกระดับผู้ประกอบการ SMEs การลงนามความร่วมมือกับ บสย. ซึ่งเป็นหน่วยงานอันดับต้น ๆ ที่มีบทบาทสำคัญต่อการยกระดับขีดความสามารถของ SMEs ไทย ในวันนี้ จะสร้างมิติใหม่สู่การยกระดับสมรรถนะ SMEs อย่างเข้มแข็งและยั่งยืน ผ่านการบ่มเพาะองค์ความรู้ การให้คำปรึกษาเฉพาะรายธุรกิจ ที่สำคัญ บสย. เป็นหน่วยงานภาครัฐ ภายใต้กระทรวงการคลัง บสย.จึงเป็นหน่วยงานภาครัฐ อันดับต้น ๆ ที่สร้างโอกาสการเข้าถึงแหล่งทุนไปพร้อมกับการให้คำปรึกษาทางการเงิน การประกอบธุรกิจเพื่อยกระดับขีดความสามารถของ SMEs ไทยในวันนี้ที่จะสร้างความเชื่อมั่นให้กับสถาบันการเงินให้ได้รับอนุมัติสินเชื่อมากขึ้นด้วยกลไกค้ำประกันสินเชื่อจาก บสย.“
วันพฤหัสบดีที่ 12 มกราคม 2566
11/01/2566
นายนริศ ขำนุรักษ์ รัฐมนตรีช่วยว่าการกระทรวงมหาดไทย เข้ารับมอบนโยบายจากพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในโอกาสเข้ารับตำแหน่งอย่างเป็นทางการ
นายนริศ ขำนุรักษ์ รัฐมนตรีช่วยว่าการกระทรวงมหาดไทย เข้ารับมอบนโยบายจากพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในโอกาสเข้ารับตำแหน่งอย่างเป็นทางการ
วันนี้ (11 ม.ค. 66) นายนริศ ขำนุรักษ์ รัฐมนตรีช่วยว่าการกระทรวงมหาดไทย เข้ารับตำแหน่งอย่างเป็นทางการ ณ กระทรวงมหาดไทย โดยในเวลา 09.00 น. นายนริศ ขำนุรักษ์ รัฐมนตรีช่วยว่าการกระทรวงมหาดไทย เดินทางเข้าปฏิบัติหน้าที่เป็นวันแรก ณ ศาลาว่าการกระทรวงมหาดไทย เนื่องในโอกาสได้รับพระกรุณาธิคุณโปรดเกล้าโปรดกระหม่อม แต่งตั้งให้ดำรงตำแหน่ง รัฐมนตรีช่วยว่าการกระทรวงมหาดไทย โดยมี นายสุทธิพงษ์ จุลเจริญ ปลัดกระทรวงมหาดไทย นายประยูร อินสกุล ปลัดกระทรวงเกษตรและสหกรณ์ นายแมนรัตน์ รัตนสุคนธ์ อธิบดีกรมการปกครอง นายชยาวุธ จันทร อธิบดีกรมที่ดิน นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายขจร ศรีชวโนทัย อธิบดีกรมส่งเสริมการปกครองท้องถิ่น นายอรรษิษฐ์ สัมพันธรัตน์ อธิบดีกรมการพัฒนาชุมชน นายพงศ์รัตน์ ภิรมย์รัตน์ อธิบดีกรมโยธาธิการและผังเมือง พร้อมด้วยคณะผู้บริหารกระทรวงมหาดไทย ข้าราชการ และเจ้าหน้าที่ร่วมให้การต้อนรับ
และในเวลา 13.30 น. นายนริศ ขำนุรักษ์ รัฐมนตรีช่วยว่าการกระทรวงมหาดไทย ได้เข้าพบ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ณ ห้องรับรองรัฐมนตรีว่าการกระทรวงมหาดไทย เพื่อรับมอบนโยบายและภารกิจในการบำบัดทุกข์ บำรุงสุข เพื่อให้เกิดผลสัมฤทธิ์สูงสุดแก่พี่น้องประชาชนต่อไป
วันพฤหัสบดีที่ 12 มกราคม 2566
12/01/2566
ออมสินยกย่องเด็กและเยาวชนดีเด่นโครงการธนาคารโรงเรียน นำเข้าพบนายกรัฐมนตรีและทัศนศึกษาสร้างเสริมประสบการณ์ เนื่องในวันเด็กแห่งชาติ 2566
ธ.ออมสินจัดกิจกรรมพิเศษเพื่อเด็กและเยาวชนดีเด่นที่ผ่านการคัดเลือกจากโรงเรียนในโครงการธนาคารโรงเรียน ธ.ออมสิน กว่า 1,200 แห่งทั่วประเทศ เนื่องในโอกาสวันเด็กแห่งชาติ ปี 2566 เข้าพบนายกรัฐมนตรี เพื่อรับฟังโอวาท ณ ตึกสันติไมตรี ทำเนียบรัฐบาล
ธนาคารออมสินจัดกิจกรรมพิเศษเพื่อเด็กและเยาวชนดีเด่นที่ผ่านการคัดเลือกจากโรงเรียนในโครงการธนาคารโรงเรียน ธนาคารออมสิน จำนวนกว่า 1,200 แห่งทั่วประเทศ เนื่องในโอกาสวันเด็กแห่งชาติ ปี 2566 ผู้ที่ได้รับเลือกให้เข้าร่วมกิจกรรมเป็นนักเรียนที่มีบทบาทโดดเด่นด้านการเป็นผู้นำการออม รวมถึงมีความประพฤติปฏิบัติตนเป็นคนดี เรียนดี มีคุณธรรมจริยธรรม ซื่อสัตย์ ขยัน และอุทิศตนเพื่อประโยชน์ส่วนรวม โดยธนาคารได้นำคณะเยาวชนทั้ง 20 รายที่ได้รับเลือก เข้าพบพลเอกประยุทธ์ จันทร์โอชา นายกรัฐมนตรี เพื่อรับฟังโอวาท พร้อมรับโล่เกียรติคุณ และเกียรติบัตรเด็กและเยาวชนดีเด่น ณ ตึกสันติไมตรี ทำเนียบรัฐบาล
นอกจากนี้ ธนาคารยังได้มอบเสื้อสามารถของโครงการธนาคารโรงเรียนแก่เยาวชนดีเด่นทั้ง 20 ราย เพื่อเชิดชูผลงานและการมีจิตสาธารณะ เสียสละปฏิบัติหน้าที่เป็นผู้นำการออมของโรงเรียน รวมถึงได้นำคณะเยาวชนทัศนศึกษา ณ พิพิธภัณฑ์เรียนรู้การลงทุน “INVESTORY” ตลาดหลักทรัพย์แห่งประเทศไทย และร่วมชมภาพยนตร์ “AVATAR : วิถีแห่งสายน้ำ” เพื่อสร้างขวัญกำลังใจและสร้างเสริมประสบการณ์แก่เยาวชนที่เป็นแบบอย่างที่ดีของสังคม
สำหรับวันเด็กแห่งชาติ ประจำปี 2566 ธนาคารได้เปิดให้เด็กและเยาวชนที่ลงทะเบียนออนไลน์จองสิทธิ์ฝากเงินเพื่อรับกระปุกออมสิน “ตุ๊กตาล้มลุก” ตั้งแต่วันที่ 9 – 12 มกราคม 2566 สามารถฝากเงินในวันที่ 14 มกราคม 2566 ที่สาขาของธนาคารออมสินทั่วประเทศ และขอรับกระปุกออมสินได้ ณ สาขาที่ลงทะเบียนจองสิทธิ์ฝากเงิน ตั้งแต่วันที่ 14 – 31 มกราคม 2566 นอกจากนี้ ที่ธนาคารออมสินสำนักงานใหญ่ มีการจัดกิจกรรมร่วมสนุกสำหรับเด็ก ๆ ที่เข้าร่วมงาน พร้อมรับของแจกของรางวัลมากมาย ตั้งแต่เวลา 08.00 – 12.00 น. รวมถึงยังสามารถร่วมกิจกรรมต่าง ๆ ได้ ณ สาขาที่ตั้งอยู่ในสำนักงานภาค 18 แห่งทั่วประเทศ
วันพฤหัสบดีที่ 12 มกราคม 2566
“นายก” เปิดสัมมนาและมอบนโยบายการจัดทำงบประมาณรายจ่ายประจำปีงบประมาณ 2567
“นายก” เปิดสัมมนาและมอบนโยบายการจัดทำงบประมาณรายจ่ายประจำปีงบประมาณ 2567
12มกราคม2566 –พลเอกประยุทธ์จันทร์โอชานายกรัฐมนตรีเป็นประธานเปิดการสัมมนาและมอบนโยบายการจัดทำงบประมาณรายจ่ายประจำปีงบประมาณ2567แก่ส่วนราชการรัฐวิสาหกิจและหน่วยงานอื่นของรัฐเพื่อนำไปใช้เป็นแนวทางการจัดทำงบประมาณรายจ่ายตามแผนงาน/โครงการรวมถึงการนำโครงการเพื่อขับเคลื่อนเป้าหมายตามยุทธศาสตร์ชาติ จำนวน1,026โครงการ ได้อย่างถูกต้องและเป็นไปในทิศทางเดียวกันอย่างมีประสิทธิภาพ โดยมีศ.พิเศษวิศิษฏ์ วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเข้าร่วมประชุมณห้องรอยัลจูบีลี่บอลรูมอาคารชาเลนเจอร์1ศูนย์แสดงสินค้าและการประชุมอิมแพ็คเมืองทองธานี
__________________
วันพฤหัสบดีที่ 12 มกราคม 2566
กองทุนสื่อ ชวนผลิตคลิปสร้างสรรค์ ชิงเงินรางวัลโครงการ ‘ค่ายเยาวชนไทยรู้เท่าทันสื่อ’
กองทุนสื่อ ชวนผลิตคลิปสร้างสรรค์ ชิงเงินรางวัลโครงการ ‘ค่ายเยาวชนไทยรู้เท่าทันสื่อ’
กองทุนสื่อ ชวนผลิตคลิปสร้างสรรค์ ชิงเงินรางวัลโครงการ ‘ค่ายเยาวชนไทยรู้เท่าทันสื่อ’
(12 มกราคม 2566) กองทุนพัฒนาสื่อปลอดภัยและสร้างสรรค์ (THAI MEDIA FUND) จัดแถลงข่าว การประกวดสื่อสร้างสรรค์ สำหรับกลุ่มมัธยมศึกษา
ภายใต้หัวข้อ “ ค่ายเยาวชนไทยรู้เท่าทันสื่อ ” ( Digi Camp) โดย นายอิทธิพล คุณปลื้ม รัฐมนตรีว่าการกระทรวงวัฒนธรรม รองประธานกรรมการกองทุนพัฒนาสื่อปลอดภัยและสร้างสรรค์ และ ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ให้เกียรติร่วมแถลง
นายอิทธิพล คุณปลื้ม กล่าวว่า การสร้างภูมิคุ้มกันที่ดีให้กับเด็กและเยาวชน เป็นเรื่องที่ทุกฝ่ายต้องร่วมช่วยดูแล โดยภัยร้ายที่แฝงมากับสื่อและเทคโนโลยีการสื่อสารรูปแบบใหม่ เป็นอีกเรื่องที่ต้องเฝ้าระวังและใส่ใจ ดังนั้นคงจำเป็นที่ต้องเพิ่มทักษะความเข้าใจ ความสามารถในการใช้เทคโนโลยีอย่างปลอดภัย
สามารถใช้สื่อในการดูแลตนเอง และสังคมต่อไป ‘ทุกวันนี้ผู้คนใช้ชีวิตอยู่กับการสื่อสารผ่านสื่อดิจิทัล ซึ่งสื่อออนไลน์มีกระบวนการทำงานที่ ซับซ้อนและยาก
ต่อการควบคุม การจัดการกับข้อมูลเพื่อให้มีเนื้อหาที่เหมาะสมจึงเป็นสิ่งที่ทำได้ยากยิ่ง เด็กและเยาวชนจึงกลายเป็นกลุ่มเปราะบางที่อาจได้รับผลกระทบเชิงล
จากการเปิดรับข้อมูลข่าวสารในชีวิตประจำวัน’ เพื่อส่งเสริมทักษะให้เด็กและเยาวชนมีทักษะการรู้เท่าทันสื่อ เพื่อรับมือกับข้อมูลข่าวสารที่มีเนื้อหาไม่เหมาะสม พร้อมกับส่งเสริมการใช้สื่อเป็นช่องทางในการศึกษาเรียนรู้ทักษะในการเข้าถึงสื่อ และสามารถ วิเคราะห์ ประเมินสื่อ ได้อย่างมีประสิทธิภาพ
ดร.ธนกร ศรีสุขใส กล่าวว่า กองทุนพัฒนาสื่อปลอดภัยและสร้างสรรค์ มีความมุ่งมั่นที่จะสร้างคนให้เป็นบุคลากรที่ดีและมีคุณภาพ สร้างสื่อ สร้างภูมิคุ้มกันเพื่อป้องกันการรับสื่อที่เป็นอันตราย กองทุนฯ เป็นเพียงผู้เริ่มต้นแต่ต้องอาศัยความร่วมมือจากทุกฝ่ายในการผลักดันให้เกิดสื่อที่ปลอดภัยและสร้างสรรค์
โครงการค่ายเยาวชนไทยรู้เท่าทันสื่อ เป็นโครงการที่ต้องการสร้างภูมิคุ้มกันให้กับเด็กและเยาวชน เนื่องจากในสังคมปัจจุบันทุกคนสามารถเข้าถึงสื่อได้อย่างง่ายดาย จึงจำเป็นต้องมีภูมิคุ้มกันที่ดีให้กับเด็กและเยาวชน ตามยุทธศาสตร์ของกองทุนพัฒนาสื่อปลอดภัยและสร้างสรรค์
โครงการนี้เกิดขึ้นเพราะต้องการให้เกิดทักษะในโลกยุคใหม่ อีกทั้งยังเปิดพื้นที่ เพิ่มโอกาสในการแสดงออก และนำเสนอผลงาน สนับสนุนให้ทุกคนเรียนรู้ และพัฒนาตนเอง โดยมีการจัดอบรมทั้งในรูปแบบออนไลน์และออนไซต์ เพื่อให้ผู้เข้าร่วมมีทักษะการรู้เท่าทันสื่อ และผลิตผลงานที่สร้างแรงบันดาลใจเป็นสื่อที่ปลอดภัยและสร้างสรรค์ของสังคม
ทั้งนี้ ผู้ที่สนใจ สามารถส่งผลงานการผลิตคลิปสร้างสรรค์ ภายใต้หัวข้อ “ค่ายเยาวชนไทยรู้เท่าทันสื่อ” (Digi Camp) ความยาว 3-5 นาที
ชิงเงินรางวัลมูลค่ารวม 420,000 บาท โดยโครงการฯ เริ่มเปิดรับสมัครผู้ที่สนใจเข้าร่วมค่ายเยาวชนไทยรู้เท่าทันสื่อ
พร้อมส่งผลงานเข้าประกวดตั้งแต่วันนี้ - 13 กุมภาพันธ์ 2566 โดยมีคณะกรรมการ คัดเลือก 30 สุดยอดผลงาน เพื่อลุ้นรางวัลชนะเลิศ ในเดือนเมษายน 2566 นี้
ติดตามรายละเอียดเพิ่มเติม ได้ที่ Facebook : Digi Camp หรือสามารถสอบถามได้ที่เบอร์ 093-525-7090 , 063-994-4434
วันพฤหัสบดีที่ 12 มกราคม 2566
12/01/2566
สำนักงานสลากฯ เผยสลากดิจิทัลผ่านแอปเป๋าตังผลตอบรับดี สลาก 80 บาทมีอยู่จริง พร้อมเตรียมเพิ่มจำนวน ในปี 2566
สำนักงานสลากฯ เผยสลากดิจิทัลผ่านแอปเป๋าตังผลตอบรับดี สลาก 80 บาทมีอยู่จริง พร้อมเตรียมเพิ่มจำนวน ในปี 2566 ส่วนปัญหาสลากเกินราคาและแพลตฟอร์มออนไลน์ จะดำเนินการอย่างจริงจังในทุกฐานความผิดจากทุกกฎหมายที่เกี่ยวข้อง
วันนี้ (11 มกราคม 2566) นายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล เปิดเผยต่อผู้สื่อข่าวถึงการจำหน่ายสลากดิจิทัลงวด 17 มกราคม 2566 ซึ่งมีจำนวนสลากมากถึง 17,129,000 ใบ เป็นสลากของตัวแทนรายย่อย 34,258 ราย ได้รับความสนใจจากซื้อสลากเป็นอย่างมาก สลากขายหมดอย่างรวดเร็ว เนื่องจากผู้ซื้อเลือกซื้อเลขที่ต้องการได้ในราคาไม่เกิน 80 บาท จากผลตอบรับที่ดีอย่างต่อเนื่องในปี 2566 สำนักงานสลากฯ จะเพิ่มจำนวนสลากดิจิทัลให้เพียงพอต่อความต้องการของประชาชน เพื่อเป็นทางเลือกในการซื้อสลากราคา 80 บาท ปัจจุบันรูปแบบการขายสลากในราคา 80 บาท มีหลากหลายมากขึ้น ทั้งขายผ่านแอปเป๋าตัง และจุดจำหน่ายโครงการสลาก 80 ซึ่งขณะนี้กระจายอยู่เกือบ 2,000 จุดทั่วประเทศมีจำนวนสลากมากกว่า 2 ล้านใบ
ประธานกรรมการสลากกินแบ่งรัฐบาล กล่าวต่อไปอีกว่า ในส่วนของการดำเนินการแก้ปัญหาสลากเกินราคาและแพลตฟอร์มออนไลน์นั้น สำนักงานสลากฯ จะมีการดำเนินการอย่างจริงจังในทุกฐานความผิดจากทุกกฎหมายที่เกี่ยวข้อง โดยได้มีการประชุมร่วมกับกรมสรรพากร กรมพัฒนาธุรกิจการค้า กรมทรัพย์สินทางปัญญา กรมการปกครอง สำนักงานอัยการสูงสุด สำนักงานตำรวจแห่งชาติ สำนักงาน ปปง. กรมสอบสวนคดีพิเศษ สำนักงานคณะกรรมการคุ้มครองผู้บริโภค และกระทรวงดิจิทัลเพื่อเศรษฐกิจและสังคม ไปเมื่อวันที่ 5 มกราคม 2566 เพื่อวางกรอบแนวทางการบูรณาการการทำงานร่วมกัน ซึ่งจากนี้ไปจะเห็นการดำเนินคดีออกมาอย่างต่อเนื่อง
ในส่วนของการจำหน่ายสลากดิจิทัลผ่านแอปเป๋าตัง ของสำนักงานสลากฯ ขอยืนยันว่า เป็นการดำเนินการอย่างถูกต้องตามกฎหมายในทุกขั้นตอน มีการขออนุญาตประกอบธุรกิจตามพระราชบัญญัติขายตรงและตลาดแบบตรง พ.ศ. 2545 สลากทุกใบเป็นของตัวแทนรายย่อยและทุกใบราคา 80 บาท
วันพุธที่ 11 มกราคม 2566
Thailand and South Korea to strengthen Soft Power cooperation
Thailand and South Korea to strengthen Soft Power cooperation
January 11, 2023, at 10.30 hrs, at the Command Building I, Government House, Deputy Secretary-General to the Prime Minister and Acting Government Spokesperson Anucha Burapachaisri met with H.E. Mr. Moon Seoung-hyun, Ambassador of the Republic of Korea (South Korea) to Thailand. Gist of the meeting is as follows:
The Government Spokesperson welcomed the Ambassador and expressed pleasure to learn that the latter has met with a number of executives and leaders of both public and private agencies since his assumption of duty last year. He hoped that the Ambassador’s experiences and expertise would well contribute to strengthening relations and cooperation between Thailand and South Korea. Thailand stands ready to support his endeavor in all dimensions.
The South Korean Ambassador congratulated cordial relations between the two countries with close cooperation in all aspects. Prime Minister and Defense Minister Gen. Prayut Chan-o-cha and President Yoon Suk Yeol met during the ASEAN Summit in Cambodia last year, and came to terms for the two countries to reinforce relations and cooperation, which include exchange of visits at all levels.
Both parties also discussed other issues of mutual interest:
The South Korean Ambassador commended the Thai Government for prioritizing the development of space technology, and was pleased to learn that Thai Minister of Higher Education, Science, Research and Innovation has visited South Korea to discuss space technology cooperation with the country’s concerned agency.
On environmental cooperation, the Government Spokesperson was glad that the Ambassador is interested in the issue of environment, which is in line with the Thai Government’s national agenda, the BCG Economic Model. Both parties also agreed on the importance of promoting cyber security. Last year, Ministry of Foreign Affairs of the two countries have met to discuss cyber security cooperation. Thailand is the first country in the region that South Korea has forged cyber security cooperation with.
Both parties came to terms to push forward Soft Power cooperation, which the two countries have great potentials. This may also be taken forward to the cooperation in tourism, food, and entertainment industry. With regard to labor cooperation, the South Korean Ambassador emphasized that Thai labors are crucial to South Korea’s economic development, and was pleased with the negotiation progress of “Working Holiday Programme” initiated by South Korea, which should address the problem of illegal labor, and promote exchange of students between the two countries.
The Ambassador also stated that South Korea has expertise in EV manufacturing and related industries, and would be interested in expanding investment in Thailand. This is relevant with the Thai Government’s policy to promote Thailand as the region’s EV manufacturing hub.